การเลือกกองทุนรวมตราสารหนี้เป็นหลักประกันจาก 2 วัตถุประสงค์ใหญ่ๆ คืออะไรบ้าง
การเลือกกองทุนรวมตราสารหนี้เป็นหลักประกันจาก 2 วัตถุประสงค์ใหญ่ๆ คือ 

          1. เน้นระยะเวลาลงทุนสอดคล้องกับระยะเวลาใช้วงเงิน เพื่อให้ได้รับผลตอบแทนคาดหวังตามระยะเวลาลงทุนที่เพิ่มขึ้น ยกตัวอย่างเช่น ต้องการวงเงินหนังสือค้ำประกัน (LG) ระยะเวลาใช้วงเงิน 1 ปี รับความเสี่ยงต่ำ ให้เลือกกองทุนประเภทตราสารหนี้ที่มีระยะเวลาลงทุนไม่เกิน 1 ปี มีระดับความเสี่ยง 4 จาก 8 เช่น กองทุน K-CBOND ซึ่งผลตอบแทนย้อนหลัง 1 ปี และ 5 ปี อยู่ที่ 1.42% และ 1.79% ต่อปี ซึ่งก็มีโอกาสได้ผลตอบแทนที่สูงกว่าอัตราดอกเบี้ยฝากประจำในระยะเวลาที่เท่ากัน แต่ข้อควรระวัง จากสถิติผลตอบแทนย้อนหลัง 5 ปี จำนวน 1,218 วันทำการ จะมีจำนวนวันที่ราคาเปลี่ยนแปลงจากวันทำการก่อนหน้า เป็นลบ 413 วัน (คิดเป็น 33.90%) คงที่ จำนวน 8 วัน (คิดเป็น 0.66%) และผลตอบแทนรายวันติดลบรวมกัน มากกว่า 5% ซึ่งมีโอกาสที่จะถูกปรับลดวงเงินสินเชื่อ หรือ เพิ่มหลักประกันระหว่างทางด้วย ดังนั้น การเลือกแนวทางนี้มีโอกาสได้ผลตอบแทนที่ดีกว่าเงินฝากประจำ แต่ระหว่างทางต้องระวังการเปลี่ยนแปลงด้านวงเงิน หรือ หลักประกันด้วย 

          2. เน้นไม่กระทบวงเงินสินเชื่อ ควรเลือกกองทุนตราสารหนี้ที่มีความเสี่ยงต่ำที่สุด ระดับ 1 จาก 8 เช่น กองทุน K-CASH ซึ่งจากการดูผลตอบแทนย้อนหลัง 5 ปี จำนวน 1,218 วันทำการ จะมีจำนวนวันที่ราคาเปลี่ยนแปลงจากวันทำการก่อนหน้า เป็นลบเพียง 12 วัน (คิดเป็น 1%) คงที่ จำนวน 53 วัน (คิดเป็น 4.35%) และผลตอบแทนรายวันติดลบรวมกันของทั้ง 12 วัน ยังไม่ถึง 0.02% ในขณะที่ผลตอบแทนย้อนหลัง 1 ปี และ 5 ปี อยู่ที่ 0.25% และ 0.95% ต่อปี ดังนั้น ที่ผ่านมาจะไม่ทำให้มีการปรับลดวงเงินสินเชื่อ หรือ ต้องเพิ่มหลักประกันเลยตลอด 5 ปี
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน